**Projekt GEGL na Otoku ljubezni v Ižakovcih**

10. maja 2019 smo skupaj s športnim dnem na naši šoli izvedli tudi delavnice v okviru **projekta GEGL (Global education Goes Local – lokalno globalno učenje**).

Z namenom zasledovanja **ciljev trajnostnega razvoja** smo se osredotočili na temi **Enakost spolov** **#sdg5** ter **Odgovorna proizvodnja in poraba #sdg12**.

O razlikah in neenakostih med spoloma smo reševali \***mini kviz preko interneta**, nekateri smo izdelali še plakat. Na plakatih pa smo izrisali naša razmišljanja o prehranskih dopolnilih v športu in zdravi prehrani, seveda lokalno pridelani.

Poizkusili smo tudi lokalno proizvedene sokove, suho sadje - šklojce, ocvirkove pogače in ročno izdelano čokolado s slastnimi dodatki.

Izkoristili smo čudovito okolje na Otoku ljubezni v ižakovcih in opozarjali na **ohranjanje naše lokalne kulturne in naravne dediščino** **#sdg11** – plavajoči mlin na Muri, ki je edini tovrsten v Sloveniji, popeljali smo se z brodom preko Mure, raziskali Büjraški muzej na prostem…. vse obdano z neokrnjeno naravo gozda, bogato biodiverziteto, z Muro in njenimi rečnimi meandri.

**Vaše krasne izdelke boste našli na steni šolske avle – kjer lahko plakate še dopolnite in izboljšate do petka 17. 5. V naslednjem tednu bo komisija z ravnateljico izbrala najizvirnejše, najboljše in najlepše ter jih nagradila. Izkažite se!**

*Zaradi organizacije v sklopu športnega dne, smo žal nekatere razrede izpustili. Torej razredi 1.e, 2.c, 2.e in 2.k – ob naslednji priložnosti vas bomo vsekakor povabili k sodelovanju prve.*

In še pomembno, če ste tam napravili kakšen selfie in označili z **#GEGL #szšms**, lahko nekatere najdete tudi na **Instagramu GEGLSLOVENIA**. Tudi ti se potegujejo **za nagrade!**

**\* Dostop do kviza: (igrate s pomočjo pametnega telefona in PC-ja)**

* <https://create.kahoot.it>
* Poiščite kviz »ENAKOST SPOLOV«
* VTIPKAJTE KODO, ki se vam bo prikazala

LEGENDA:

**#sdg 5 - ENAKOST SPOLOV**

**#sdg 11 - TRAJNOSTNA MESTA IN SKUPNOSTI**

**#sdg 12 - ODGOVORNA PROIZVODNJA IN PORABA**

**#sdg - SUSTAINABLE DEVELOPEMENT GOALS (Cilji trajnostnega razvoja)**

**Dodatne informacije: Jana Bučar in Karina Kreslin Petkovič**